CELEX: 32015R0274
Language: fi
Date: 2015-02-19 00:00:00
Title: Komission täytäntöönpanoasetus (EU) 2015/274, annettu 19 päivänä helmikuuta 2015 , tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 226. kerran

20.2.2015   
            
            
               FI
            
            
               Euroopan unionin virallinen lehti
            
            
               L 47/13
            
         KOMISSION TÄYTÄNTÖÖNPANOASETUS (EU) 2015/274,
   annettu 19 päivänä helmikuuta 2015,
   tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 226. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan sekä 7 a artiklan 1 kohdan,
   sekä katsoo seuraavaa:
   
               (1)
            
            
               Asetuksen (EY) N:o 881/2002 liitteessä I luetellaan ne henkilöt, yhteisöt ja muut elimet, joita asetuksessa tarkoitettu varojen ja muiden taloudellisten resurssien jäädyttäminen koskee.
            
         
               (2)
            
            
               Yhdistyneiden kansakuntien turvallisuusneuvoston alainen pakotekomitea hyväksyi 10 päivänä helmikuuta 2015 yhden henkilön lisäämisen al-Qaida-pakotekomitean laatimaan luetteloon henkilöistä, ryhmistä ja yhteisöistä, joihin varojen ja muiden taloudellisten resurssien jäädyttämistä olisi sovellettava.
            
         
               (3)
            
            
               Sen vuoksi asetuksen (EY) N:o 881/2002 liite I pitäisi saattaa ajan tasalle.
            
         
               (4)
            
            
               Jotta tässä asetuksessa säädetyillä toimenpiteillä olisi tavoiteltu vaikutus, sen olisi tultava voimaan välittömästi,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2015.
      
         
            Komission puolesta,
         
         
            puheenjohtajan nimissä
         
         
            Ulkopolitiikan välineiden hallinnon päällikkö
         
      
   
   
      (1)  EYVL L 139, 29.5.2002, s. 9.
   
      LIITE
      Lisätään asetuksen (EY) N:o 881/2002 liitteen I luonnollisten henkilöiden luetteloon seuraava:
      
         ”Denis Mamadou Gerhard Cuspert (alias Abu Talha al-Almani). Syntynyt 18.10.1975 Berliinissä, Saksassa. Saksan kansalainen. Henkilötunnus: 2550439611 (saksalainen henkilötunnus, annettu 22.4.2010 Friedrichshain-Kreuzbergin kaupunginosassa Berliinissä, Saksassa, voimassaolo päättyy 21.4.2020). Osoite: Karl-Marx-Str. 210, 12055 Berlin, Deutschland. Lisätietoja: a) Fyysinen kuvaus: silmät ruskeat, hiukset mustat, pituus 178 cm. Tatuoinnit: sanat ’BROKEN DREAMS’ (selässä) ja afrikkalainen maisema (oikeassa olkavarressa). b) Isän nimi: Richard Luc-Giffard. c) Äidin nimi: Sigrid Cuspert. d) Olinpaikka: Syyrian/Turkin alueella (tilanne tammikuussa 2015). 2 a artiklan 4 kohdan b alakohdassa tarkoitettu nimeämispäivä: 10.2.2015.”